29. 3. 84 De Europæiske Fællesskabers Tidende Nr. C 87/3 
II 
(Forberedende retsakter) 
KOMMISSIONEN 
Forslag til Rådets forordning (EØF) om ændring af forordning (EØF) nr. 754/76 om den 
toldbehandling, som skal anvendes for returvarer ved genindførsel til Fællesskabets 
toldområde 
KOM(84) 127 endelig udg. 
(Forelagt Rådet af Kommissionen den 15. marts 1984) 
(84/C 87/03) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 28, 
43 og 235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Efter artikel 2, stk. 1, litra a), i Rådets forordning 
(EØF) nr. 754/76 af 15. marts 1976 om den toldbe­
handling, som skal anvendes for returvarer ved gen­
indførsel til Fællesskabets toldområde ('), betragtes 
varer, der oprindelig er udført fra Fællesskabets told­
område under proceduren for passiv forædling, ikke 
som returvarer; toldbehandlingen af disse varer sker 
imidlertid på samme vilkår som dem, der er fastsat i 
nævnte forordning, såfremt de genindføres i uforæd-
let stand i medfør af Kommissionens direktiv 
78/206/EØF af 7. februar 1978 om toldbehandlingen 
af varer, der genindføres i uforædlet stand inden for 
rammerne af proceduren for passiv forædling (2); det 
er hensigtsmæssigt at afklare dette spørgsmål i en en­
kelt retsakt og at tilpasse bestemmelserne i artikel 2, 
stk. 1, litra a), i forordning (EØF) nr. 754/76 i over­
ensstemmelse hermed; 
i medfør af bestemmelserne i artikel 2, stk. 1, litra b), 
set sammen med bestemmelserne i stk. 2 i samme arti­
kel i forordning (EØF) nr. 754/76 kan varer, for 
hvilke der ved eksport er ydet restitutioner eller andre beløb i forbindelse med den fælles landbrugspolitik, 
ved deres genindførsel kun indrømmes den i nævnte 
forordning fastsatte toldbehandling, såfremt visse be­
tingelser er opfyldt; dette gælder ikke for varer, hvis 
udførsel har været forbundet med en anden finansiel 
fordel end restitutioner og andre beløb, til trods for 
at deres genindførsel til Fælisskabets toldområde kan 
få samme følger med hensyn til uberettiget finansiel 
fordel; artikel 2, stk. 1, litra b), og stk. 2, i forordning 
(EØF) nr. 754/76 bør derfor suppleres, for at der kan 
tages hensyn til dette forhold; 
artikel 9 i forordning (EØF) nr. 754/76 fastsætter, at 
nævnte forordning kun finder anvendelse, såfremt re­
turvarerne genindføres af den oprindelige eksportør 
eller på dennes foranledning, men at de kompetente 
myndigheder, når omstændighederne taler derfor, 
kan tillade undtagelser fra denne regel; at pålægge 
varer — der ved deres udførsel opfyldte betingelserne 
i artikel 9, stk. 2, i traktaten — importafgifter, ude­
lukkende fordi ovennævnte betingelse ikke er opfyldt, 
kan ikke forsvares ud fra en økonomisk betragtning; 
de undtagelser, som medlemsstaterne kan tillade, kan 
medføre forskelsbehandling af virksomhederne; det 
burde ikke give anledning til særlige vanskeligheder 
at ophøre med at kræve, at den i artikel 9 fastsatte 
betingelse skal være opfyldt; denne artikel bør derfor 
ophæves — 
UDSTEDT FØLGENDE FORORDNING: 
Artikel 1 
I forordning (EØF) nr. 754/76 foretages følgende 
ændringer: 
C) EFT nr. L 89 af 2. 4. 1976, s. 1. 
(2) EFT nr. L 62 af 4. 3. 1978, s. 40. 1. Artikel 2, stk. 1, affattes således: 
Nr. C 87/4 De Europæiske Fællesskabers Tidende 29.3.84 
»1. Følgende varer betragtes ikke som returva­
rer: 
a) varer, der er udført fra Fællesskabets toldom­
råde under proceduren for passiv forædling, 
medmindre de stadig er i samme stand som ved 
deres udførsel; 
b) varer, 
— for hvilke ved deres udførsel fra Fællesska­
bets toldområde toldformaliteterne ved ud­
førsel er blevet opfyldt med henblik på 
ydelse af restitutioner eller andre beløb ved 
udførsel inden for rammerne af den fælles 
landbrugspolitik, eller 
— hvor hvilke der inden for rammerne af den 
fælles landbrugspolitik er indrømmet en an­
den finansiel fordel end de nævnte restitu­
tioner eller andre beløb, forbundet med 
pligt til at udføre de pågældende varer.« 
2. Artikel 2, stk. 2, indledningen, affattes således: »2. Uanset bestemmelserne i stk. 1, litra b), be­
tragtes de der omhandlede varer som returvarer, 
såfremt det kan godtgøres, at de ydede restitutio­
ner eller andre beløb er tilbagebetalt, eller at de 
kompetente myndigheder har truffet de nødven­
dige foranstaltninger til, at sikre at restitutionerne 
eller de andre beløb ikke udbetales, eller endelig at 
de øvrige indrømmede finansielle fordele er bort­
faldet, når disse varer.« 
3. Artikel 9 ophæves. 
Artikel 2 
Denne forordning træder i kraft dagen efter offent­
liggørelsen i De Europæiske Fællesskabers Tidende. 
Den finder anvendelse på varer, der angives til fri 
omsætning inden for Fællesskabets toldområde fra 
dagen for dens ikrafttræden. 
Denne forordning er bindende i alle enkeltheder og 
gælder umiddelbart i hver medlemsstat.